
U ime Allaha Milostivog Samilosnog 
SAVREMENA PITANJA O RAMAZANSKOM POSTU 

Ramazanski post je poseban ibadet i jedan od temelja islama. Svaki pravi 
musliman ovaj post posebno dozivljava, radi cinjenice da je, kao ibadet, 
Allahu veoma drag i da ce Allah za njega Svoga roba neizmjerno 
nagraditi. Post se po mnogo cemu odlikuje nad ostalim ibadetima, a prije 
svega sto je to ibadet u kojem najvise dolazi do izrazaja covjekova 
iskrenost prema Allahu jer covjek se u njemu ne moze pretvarati pred 
ljudima, zbog toga sto postoji mogucnost da se potajno najede i 
napije.Sejtan preko pozuda i prohtjeva nastoji da insana ucini pokornim 
svojoj dusi i da ga tako sto vise udalji od Uzvisenog Allaha i duhovne 
strane zivota. Ova borba izmedu covjeka i sejtana neprestano traje. 
Ramazan sa svojim postom je velika prilika da se porazi sejtan i strasti, i 
da svoju dusu ocistimo i Allahu priblizimo. Postom se navikavamo na 
strpljivost od koje uveliko ovisi nasa ustrajnost na putu istine i 
pokornosti. Kaze Uzviseni Allah: "Pomozite se strpljenjem i namazom, a 
to je tesko osim bogobojaznima." (El-Bekare, 45.) U drugom ajetu 
Uzviseni Allah kaze: "Samo strpljivi ce, bez racuna, biti nagradeni." (Ez- 
Zumer, 10.) Neki mufessiri navode da su to postaci. 

Poznavati propise posta 

S obzirom na vaznost posta, neophodno je da svaki musliman vodi racuna 
o svome postu, odnosno da poznaje propise koji su za njega usko vezani. 
Pored obicnih propisa, koji su uglavnom poznati ljudima, postoje i 
savremena pitanja o postu koja vecini ljudi nisu poznata, a koja mogu 
utjecati na ispravnost posta i njegov kvalitet. Zato cemo ovom prilikom 
govoriti o tim savremenim pitanjima posta i o njihovom utjecaju na post. 



Teski bolesnik i post 

Uzviseni Allah je rekao: "A ako se razboli ili na putovanju zadesi, neka 
isti broj dana naposti." (El-Bekare, 185.) Takoder, Uzviseni kaze: "Allah 
vam zeli olaksati, a ne da poteskoce imate." (El-Bekare, 185.) Jedna od 
serijatskih olaksica jeste da tezi bolesnik ne mora postiti, ako mu post 
pricinjava poteskoce, dok onaj bolesnik kome post nanosi veliku stetu ne 
smije nikako postiti, jer Uzviseni Allah kaze: "I sami sebe u propast ne 
dovodite." (El-Bekare, 195.) Znaci, onaj bolesnik kojem post pricinjava 
poteskocu, ali mu ne steti, moze postiti, ali ne mora. Ako ne bude postio, 
duzan je napostiti dan za dan. Onaj bolesnik kojem post steti ne smije 
postiti, na osnovu ajeta koje smo naveli. Ako bolesnik boluje od takve 
bolesti od koje ne postoji nada za ozdravljenje, za svaki dan ramazana 
nahranit ce po jednog siromaha. 

Transfuzija i davanje uzoraka krvi radi analize 

Po misljenju ucenjaka hanefijskog, malikijskog i safijskog mezheba, 
vadenje krvi ili transfuzija ne kvari post. Hadisi koji govore o tome da 
hidzama (izvlacenje neciste krvi iz organizma vakuumskim usisavanjem) 
kvari post, derogirani su predajom od Ibn Abbasa, radijallahu anhu, u 
kojoj stoji da je Poslanik, sallallahu alejhi ve sellem, cinio hidzamu dok je 
postio. (Buharija, 1939) U svakom slucaju, postacu je bolje i sigurnije da 
vadenje krvi i transfuziju odgodi do noci, ako je u mogucnosti. 



Koristenje lijekova 

Onaj ko posti ne smije koristiti lijekove koji se unose u organizam preko 
usta ili nosa, kao sto su razne tablete i kapsule. Medutim, kada su u 
pitanju injekcije, stvar je nesto drugacija. Postoje dvije vrste injekcija: 
one koje u sebi sadrze hranjive sastojke i koje djelimicno mogu 
nadomjestiti potrebu za hranom i takve injekcije kvare post, jer postac 



unosenjem ovih hranjivih materija putem injekcije bar djelimicno 
utoljava glad, sto je u suprotnosti sa svrhom posta, a ona je da sputavamo 
svoje strasti i prohtjeve. Druga vrsta injekcija su one koje u sebi ne sadrze 
hranjive materije i takve injekcije ne kvare post, jer se njihova upotreba 
ne smatra ni jelom ni picem, ni u jezickom ni u terminoloskom znacenju. 
Takve injekcije niti ce utoliti glad niti zed, pa zbog toga i ne kvare post. 
Sto se tice infuzije, ona u svakom slucaju kvari post, jer sve infuzije su 
hranjive i preko njih se u organizam unosi veca kolicina tecnosti, sto 
ga, bez sumnje, osvjezava i okrepljuje. 

Lijekovi za ispiranje 

Postoji lijekovi kojima ispiremo usta, nos ili zdrijelo i koji ne dospijevaju 
u unutrasnjost organizma. Takvi lijekovi ne kvare post, osim ako ih 
namjerno progutamo. U takve lijekove spada i lijek koji koriste 
astmaticari, a koji se preko pumpice upumpava u respiratorni sistem. 
Isti je propis i za kapi za oci i usi, kao i za koristenje surme. 

Stomacne bolesti i post 

Cesto ljekari preporucuju osobama koje boluju od stomacnih bolesti, kao 
sto je cir na zelucu ili dvanaestopalacnom crijevu, da ne poste, pa se 
postavlja pitanje da li u torn slucaju treba poslusati preporuku ljekara i ne 
postiti? 

Ako se radi o povjerljivom i strucnom ljekaru, obaveza je da ga 
poslusamo i u takvom stanju nismo duzni postiti. Nakon sto se od te 
bolesti izlijecimo, duzni smo napostiti propustene dane, jedan za jedan. 
Isto se pitanje postavlja i za bolest bubrega, gdje doktori preporucuju da 
se pije sto vise tecnosti i nocu i danju, jer ako se uzastopno tri sata ne pije 
tecnost, u opasnost se dovodi zdravlje i zivot bolesnika. U ovom stanju 
bolesnik nije duzan postiti. Ako se izlijeci od te bolesti, duzan je napostiti 
dan za dan, a ako ne postoji nada za izljecenjem, onda ce za svaki dan 
nahraniti po jednog siromaha. 



Koristenje tableta za sprecavanje menstruacije 

Jedno od pitanja koje je usko vezano za post jeste da li je zeni dozvoljeno 
koristiti tablete za sprecavanje menstruacije u toku ramazana, s ciljem da 
isposti cijeli ramazan? 

Vecina islamskih ucenjaka danasnjice je na stanovistu da je zeni 
dozvoljeno koristiti takve pilule, pod uvjetom da strucni i povjerljivi 
ljekari garantuju da joj te tablete nece stetiti i poremetiti njenu sposobnost 
za radanje djece. Medutim, zeni je bolje i sigurnije da u svakom slucaju 
izbjegava koristenje tih tableta, jer Uzviseni Allah joj daje olaksicu da ne 
posti kada ima menstruaciju i da te dane naposti kada bude cista. 

Ako covjek umre a nije ispostio ramazan 

Ako covjek isposti dio ramazana i nakon toga ga zadesi smrt, da li su 

njegovi nasljednici duzni za njega postiti preostale dane ili su duzni 

nahraniti siromahe? 

S obzirom da takva osoba nije bila u stanju ni da posti, niti je uspjela da 

naposti propustene dane, njeni nasljednici nisu nista duzni, ni napostiti 

propustene dane niti nahraniti siromahe. 

Isti je propis i za osobu koja umre neposredno poslije ramazana, a zbog 

bolesti nije postila ramazan. 

Napastanje propustenih dana 

Ko propusti dane posta u ramazanu, duzan ih je napostiti, ali ne odmah 
niti uzastopno. Znaci, dozvoljeno je odgoditi napastanje propustenih 
dana, ali je bolje da se s tim pozuri, jer covjek ne zna kada ce umrijeti. 
Ako covjek ili zena zbog opravdanih razloga ne uspiju napostiti 
propustene dane do sljedeceg ramazana, prvo ce postiti ramazan koji je u 
toku, pa ce poslije ramazana napostiti onaj prethodni. Propusteni dani 
ramazana moraju se napostiti pa makar protekao i duzi vremenski period. 



Da li se pocetak ramazana moze odrediti kosmickim proracunima? 

Osnova u ovom pitanju je Poslanikov, sallallahu alejhi ve sellem, hadis u 
kojem je rekao: "Postite kada vidite mladak i prestanite kada ga (ponovo) 
vidite, a ako bude oblacno, tada upotpunite mjesec sa'ban sa trideset 
dana." (Buharija i Muslim) Poslanik, sallallahu alejhi ve sellem, u ovome 
hadisu svome ummetu propisuje da pri ustanovljavanju pocetka posta u 
mjesecu ramazanu koristi najmanje, najblize i najdostupnije sredstvo u to 
vrijeme, a to je videnje golim okom. To ne znaci da je time zabranio 
koristiti nacine i sredstva koja su veca, obuhvatnija i potpunija od 
spomenutog, a kojima se bez sumnje kvalitetno ostvaruje cilj, u ovom 
slucaju videnje mladaka. Nema sumnje da je tehnika, kada je u pitanju 
kosmoloski proracun, toliko uznapredovala da se tacno i precizno moze 
odrediti pocetak i kraj lunarnog mjeseca. Ako je tako, onda kosmicki 
proracuni predstavljaju nepobitno znanje koje se u serijatu, svakako, 
uzima u obzir kao dokaz, a izmedu nauke i serijata nema kolizije. 
Oni koji nijecu ispravnost odredivanja nastupanja ramazana kosmickim 
proracunima, za dokaz uzimaju i hadis u kojem je Poslanik, sallallahu 
alejhi ve sellem, rekao: "Mi smo ummet koji ne zna ni pisati ni racunati, 
mjesec je ovako" - zatim je pokazao svojim prstima dvadeset devet i 
trideset dana. (Buharija i Muslim) Poslanik, sallalahu alejhi ve sellem, 
ovim hadisom nije zabranio bavljenje kosmickim proracunima, naprotiv, 
sunnet je prepun podsticaja na nauku i istrazivanja u kosmosu i na Zemlji. 
Ako bismo iz ovoga hadisa razumjeli zabranu kosmickih proracunavanja, 
onda, bismo, takoder, morali razumjeti i zabranu poucavanja pismu, jer se 
spominje u istom kontekstu. Videnje mladaka u odredivanju nastupanja 
ramazana povezano je sa cinjenicom da smo mi ummet koji ne zna ni 
pisati ni racunati, dok sada razlog takvog propisa, nepismenost, ne 
postoji, pa se time mijenja i propis na osnovu pravila da propis postoji 
dok postoji njegov razlog, a kada nestane razloga, nestaje i propis (El- 
Hukmu jeduru mea illetihi vudzuden ve ademen). Pitamo se: Zasto oni 
koji ne dozvoljavaju ovakav nacin pri odredivanju pocetka posta, isti 
nacin prihvataju u odredivanju namaskih vremena i niko od njih ne prati 



duzinu hlada da bi ustanovio ikindijsko vrijeme. Misljenje da se pocetak 
ramazanskog posta moze odrediti i kosmickim proracunima zastupaju: 
poznati tabiin Ibn es-Sehir, imam Safija, El-Karafi, Ibn es-Sat, Ibn 
Surejdz, Ahmed ibn Sabbah, Es-Sebki, a od ucenjaka ovih vremena: 
Ahmed Sakir, Mustafa Zerka el-Karadavi i drugi. Stoga ovo misljenje ne 
treba zanemarivati i ne smiju se smatrati zlonamjernim i zabludjelim oni 
koji po njemu postupaju. 



